અક્ષય ખન્ના બૉલીવુડમાં ઘણા એવા રોલ કરી ચૂક્યો છે જે કમર્શિયલ ન ગણાતા હોય, પણ ઍક્ટર તરીકે તે આ ફિલ્મમાં પણ પોતાના અઘરા રોલને પર્ફેક્શનથી કરે છે. એક લાચાર મિડલક્લાસ વ્યક્તિ તરીકે તે ઘણો નૅચરલ છે. શ્રિયા સરન અને મુગ્ધા ગોડસે વિના પણ ફિલ્મ બની શકી હોત. સતીશ કૌશિક ઘણા પ્રભાવશાળી છે. ભ્રષ્ટ પોલીસ-ઑફિસરના રોલમાં અનુ કપૂર સૌથી ઇફેક્ટિવ ઍક્ટર છે. વિજય રાઝ અને મુરલી પાન્ડે પોતાના રોલને ન્યાય આપે છે. વીના મલિકનું આઇટમસૉન્ગ અસહ્ય છે.